Antinojas (mitologija)
Antinojas (sen. gr. Ἀντίνοος) – graikų mitologijos personažas, Eupeito iš Itakės sūnus. Antinojas buvęs vienas iš Penelopės jaunikių. Kol Odisėjas buvo išvykęs, Antinojas pabandęs užvaldyti karalystę ir kėsinęsis atimti gyvybę Telemachui. Sugrįžęs Odisėjas apsimetęs elgeta, Antinojas jį įžeidęs, sviedęs į jį suolelį kojoms. Taip Antinojas tapęs pirmuoju iš jaunikių, kritusių nuo Odisėjo rankos.